Màster en Nanociència i Nanotecnologia, un pla d'estudis dissenyat i impartit per la Universitat de Barcelona (UB).
Un pla formatiu dirigit tant a professionals com a científics que vulguin aprendre a abordar amb èxit els nous reptes relacionats amb els avanços científics i tecnològics d'àmbit multidisciplinari.
La nanociència i la nanotecnologia són camps que s'originen en la interacció entre els diferents àmbits científics com la física, la química, la biotecnologia, la medicina i la farmàcia, i la relació amb altres camps de l'enginyeria com l'electrònica, la química i l'enginyeria de materials.
Això aporta un caràcter interdisciplinari a la nanociència i la nanotecnologia, que constitueixen noves àrees d'investigació i desenvolupament amb una activitat cada vegada més gran a escala internacional, en el sector públic o privat, i afavoreix una forta interacció amb altres institucions de recerca i empreses a l'àrea metropolitana de Barcelona.
El màster en Nanociència i Nanotecnologia forma professionals en aquest camp, amb l'objectiu de proporcionar coneixement de l'estructura de la matèria per controlar-ne el comportament en la nanoescala i explotar-la per al disseny i el desenvolupament de nous productes i sistemes.
Inclou nanopotònica, nanosensors, imatges i espectroscòpia.
Si comptes amb formació universitària en l'àmbit de les ciències o l'enginyeria, i estàs buscant una especialització en nanotecnologia i anàlisi de materials, aquesta formació és per a tu.
Màster universitari en Nanociència i Nanotecnologia Avançades, una formació dissenyada i impartida per la Universitat Autònoma de Barcelona.
El màster en Oceanografia i Gestió del Medi Marí és un programa de formació per a titulats que vulguin especialitzar-se a reconèixer de manera integrada els aspectes estructurals i funcionals del sistema marí; a identificar i valorar les característiques múltiples de l'impacte de l'activitat humana sobre les poblacions biològiques i proposar mètodes per resoldre conflictes, analitzant, planificant i gestionant amb objectius d'optimització i criteris de conservació de la qualitat dels dipòsits sedimentaris marins com a fonts de riscos geològics potencials i de recursos minerals i energètics; a diagnosticar les causes i les conseqüències de l'impacte planificant mesures i mètodes de restauració, i a treballar en l'assessorament, el desenvolupament de projectes, prospeccions i estudis ambientals en el medi marí, que abracen l'enginyeria costanera, la geofísica, l'ecologia marina, la pesca o l'aqüicultura.
L'exploració geològica necessita que es datin les roques mitjançant criteris bioestratigràfics, per tant, l'estudi de determinades roques sedimentàries requereix un ampli coneixement de determinats microorganismes i invertebrats fòssils.
Jaciments paleontològics de més o menys envergadura (Atapuerca a Burgos, Las Hoyas a Conca, els Hostalets de Pierola a Barcelona o Coll de Nargó a Lleida) han servit per a la promoció turística i econòmica d'entorns rurals que anteriorment se servien del sector primari com a únic actor per generar activitat econòmica.
El màster en Paleobiologia i Registre Fòssil / Paleobiology and Fossil Record ofereix una formació que permet aplicar els conceptes evolutius per resoldre problemes geològics relacionats amb l'ordenació temporal dels fòssils i els sediments que els contenen, i utilitzar fonts d'informació paleontològiques, geològiques, biològiques, químiques o físiques per delimitar paràmetres ecològics i històrics del passat.
El màster Erasmus Mundus EMQAL és un màster oficial europeu organitzat per un consorci de 8 universitats europees entre les quals s'hi troba la Universitat de Barcelona.
Té una duració de dos anys acadèmics que es configuren de la manera següent: el primer any s'estudia a la Universitat que coordina el màster (escollida per torn anualment) i el segon any s'investiga a qualsevol altra de les universitats participants a: Barcelona, Cadis, Portugal, Noruega, Polònia, Xina, Rússia o Brasil.
El màster en Química Analítica ofereix formació especialitzada en aquesta àrea, amb l'objectiu que l'alumnat pugui afrontar la resolució de problemes analítics específics en camps concrets (mediambiental, farmacèutic, alimentari, clínic, biomèdic, etc.), posant un èmfasi especial en el treball experimental, que es complementa amb formació teòrica avançada, i que els permetrà treballar en qualsevol laboratori d'anàlisi química, tant de rutina com de recerca bàsica o avançada.
La química orgànica té un paper clau en la societat moderna, en la síntesi de fàrmacs i altres compostos amb l'activitat biològica, els nous materials d'interès tecnològic, els polímers, la indústria petroquímica, etc. El màster en Química Orgànica ofereix una formació especialitzada en química orgànica amb l'objectiu de formar professionals capaços de cobrir les necessitats de recerca i desenvolupament, tant dels centres de recerca com de la indústria d'aquest àmbit, i d'adquirir una formació adequada per poder actuar en casos en què sigui necessària una preparació transversal en química.
Les simulacions computacionals s'han tornat una branca important de la ciència, que ajuda que els estudis teòrics i experimentals superin les limitacions que els són inherents i que dona lloc a un tercer pilar de la ciència.
El màster en Química Teòrica i Modelització Computacional vol oferir a l'estudiant una formació avançada, de caràcter especialitzat i multidisciplinari, orientada a promoure la iniciació en tasques investigadores en l'àmbit de la química teòrica i computacional, en el món acadèmic i també de la indústria, des de la bioquímica fins als nous materials, passant per totes les disciplines de la química i àrees emergents com ara la nanociència.
El descobriment i la preparació de materials ha contribuït al desenvolupament tecnològic i a la millora de les condicions de vida.
El màster en Química de Materials Aplicada aprofundeix en l'estudi de la química de materials, proporcionant una formació interdisciplinària tant teòrica com pràctica per dur a terme recerca, desenvolupament i control en el camp de materials, en centres d'investigació o en empreses del sector.
Estàs pensant a ampliar els teus coneixements en l'àmbit de les ciències biomèdiques i adquirir competències en el camp de la recerca?
Si és així, el màster universitari en Recerca Biomèdica et presenta una formació de qualitat dissenyada i impartida per la Universitat Pompeu Fabra.
Estaràs capacitat per treballar en l'entorn científic dins de l'àrea biosanitària.
El màster en Recursos Minerals i Riscos Geològics ofereix dues especialitats: Geologia i Modelització de Dipòsits Minerals, que pretén formar professionals dotant-los de coneixements profunds sobre els diferents processos magmàtics, hidrotermals, metamòrfics i sedimentaris que originen els diversos tipus de jaciments minerals, així com de la capacitat per aplicar aquests coneixements en la prospecció y per utilitzar els mètodes quantitatius més moderns de caracterització i d'avaluació de recursos minerals; i Riscos Geològics, que té com a objectiu capacitar els estudiants per fer servir tant les diferents tècniques de cartografia, anàlisi, tractament, modelització i avaluació de la perillositat i del risc dels fenòmens i els processos geològics potencialment destructius com els mètodes i les tècniques que actualment s'utilitzen en les diferents estratègies de mitigació dels riscos geològics.
Tens formació superior en el sector químic i t'agradaria seguir la teva formació i especialitzar-te en disseny molecular?
Si és així, el màster universitari en Síntesi, Catàlisi i Disseny Molecular t'ofereix una formació dissenyada i impartida per la Universitat Rovira i Virgili i que compta amb la col·laboració de l'Institut Català d'Investigació Química.